CELEX: C2007/297/50
Language: da
Date: 2007-12-08 00:00:00
Title: Sag C-468/07 P: Appel iværksat den 22. oktober 2007 af Coats Holdings Ltd, J & P Coats Ltd til prøvelse af dom afsagt den 12. september 2007 af Retten i Første Instans (Anden Afdeling) i sag T-36/05, Coats Holdings Ltd og J & P Coats Ltd mod Kommissionen for De Europæiske Fællesskaber

8.12.2007   
            
            
               DA
            
            
               Den Europæiske Unions Tidende
            
            
               C 297/31
            
         Appel iværksat den 22. oktober 2007 af Coats Holdings Ltd, J & P Coats Ltd til prøvelse af dom afsagt den 12. september 2007 af Retten i Første Instans (Anden Afdeling) i sag T-36/05, Coats Holdings Ltd og J & P Coats Ltd mod Kommissionen for De Europæiske Fællesskaber
   (Sag C-468/07 P)
   (2007/C 297/50)
   Processprog: engelsk
   Parter
   
      Appellanter: Coats Holdings Ltd, J & P Coats Ltd (ved solicitors W. Sibree og C. Jeffs)
   
      Den anden part i appelsagen: Kommissionen for De Europæiske Fællesskaber
   Appellanterne har nedlagt følgende påstande
   
               —
            
            
               Bøden vedrørende Coats nedsættes således, at den bringes i overensstemmelse med ligebehandlingsprincippet og det forhold, at væsentlige dele af det, der var blevet lagt til grund af Kommissionen, blev annulleret af Retten i Første Instans, hvilket indebærer en nedsættelse af overtrædelsens grovhed og en styrkelse af de formildende omstændigheder.
            
         Anbringender og væsentligste argumenter
   Appellanten gør gældende, at Retten i Første Instans undlod at anvende ligebehandlingsprincippet ved en nedsættelse af grundbeløbet vedrørende Coats' bøde med blot 20 %, selv om den havde forkastet alle de faktiske omstændigheder, som Kommissionen havde lagt til grund vedrørende overtrædelser af artikel 81, bortset fra en snævert defineret omstændighed, og navnlig idet den havde annulleret Kommissionens centrale antagelse, hvorefter Coats var et ligeværdigt aktivt medlem af en trepartsaftale.
   Subsidiært gør appellanten gældende, at Retten i Første Instans undlod at tage alle de dele af beslutningen, som den annullerede, i betragtning gennem en nedsættelse af bøden på grund af formildende omstændigheder.